stanford-oval/wikipedia huggingface dataset:
Matt Cullen
Peliura

Juniorivuosinaan Cullen pelasi WCHA-yliopistosarjaa St. Cloudin valtionyliopistossa. Vuonna 1996 hänet valittiin tulokkaiden tähdistöjoukkueeseen ja 1997 liigan toiseen tähdistökentälliseen. Mighty Ducks of Anaheim varasi Cullenin toisella kierroksella (yhteensä 35.) vuoden 1996 NHL:n varaustilaisuudessa. Kauden 1996–1997 Cullen pelasi vielä pääosin WCHA:ssa, mutta hän pääsi myös pelaamaan kuusi AHL-ottelua Anaheimin farmijoukkue Baltimore Banditsin riveissä.
Kaudella 1997–1998 Cullen murtautui Anaheimin kokoonpanoon ja pelasi 61 NHL-ottelua, joissa teki 27 pistettä. Cullen pelasi vielä neljä ja puoli kautta Kaliforniassa ennen kuin hänet kaupattiin 30. tammikuuta 2003 yhdessä Pavel Trnkan ja 4. kierroksen varausvuoron kanssa Florida Panthersiin. Toiseen suuntaan matkasivat Sandis Ozoliņš ja Lance Ward. Cullen pelasi Floridassa NHL:n työsulkuun asti. Työsulun aikana Cullen pelasi Italiassa SG Cortinassa, jossa hän voitti Italian liigan pistepörssin tehtyään 36 ottelussa 60 tehopistettä. Ennen työsulkua Cullen oli ehtinyt jo tehdä sopimuksen Carolina Hurricanesin kanssa, joten hän pelasi kauden 2005–2006 Carolinassa. Kyseisellä kaudella Cullen voitti ensimmäisen Stanley Cupinsa. Kauden jälkeen Cullenista tuli rajoittamaton vapaa pelaaja.
1. heinäkuuta 2006 Cullen teki sopimuksen New York Rangersin kanssa. Heti ensimmäisen Rangers-kauden jälkeen hänet kaupattiin takaisin Carolinaan, josta Rangersiin matkasivat Andrew Hutchinson, Joe Barnes ja 3. kierroksen varausvuoro. Kahden ja puolen kauden jälkeen Hurricanes kauppasi Cullenin 12. helmikuuta 2010 Ottawa Senatorsiin. Hurricanes sai vaihtokaupassa Alexandré Picardin ja 2. kierroksen varausvuoron. Kauden jälkeen Cullenista tuli jälleen vapaa pelaaja. 1. heinäkuuta 2010 Cullen teki kolmivuotisen, 10,5 miljoonan dollarin arvoisen sopimuksen Minnesota Wildin kanssa.
Saavutukset

1995–1996 WCHA:n tulokkaiden tähdistöjoukkue
1996–1997 WCHA:n toinen tähdistökentällinen
2004 MM-pronssia
2006 Stanley Cup (Carolina Hurricanes)
2016 Stanley Cup (Pittsburgh Penguins)
2017 Stanley Cup (Pittsburgh Penguins)
Kansainväliset tilastot

| Mitalit> Maa:   Yhdysvallat.MM-Kilpailut  | Mitalit> Maa:   Yhdysvallat.MM-Kilpailut  | Mitalit> Maa:   Yhdysvallat.MM-Kilpailut  | Maa:   Yhdysvallat>  |
| --- | --- | --- | --- |
|  Pronssia | 2004 Tšekki | Jääkiekko |  |
| Vuosi | Joukkue | Kilpailu | O | M | S | Pist>  | RM |
| --- | --- | --- | --- | --- | --- | --- | --- |
| 1996 | Yhdysvallat | U-20 | 6 | 3 | 1 | 4 | 0 |
| 1998 | Yhdysvallat | MM | 6 | 2 | 1 | 3 | 0 |
| 1999 | Yhdysvallat | MM | 6 | 1 | 6 | 7 | 4 |
| 2003 | Yhdysvallat | MM | 6 | 1 | 1 | 2 | 2 |
| 2004 | Yhdysvallat | MM | 9 | 2 | 4 | 6 | 4 |
| U-20 arvokisat yhteensä | U-20 arvokisat yhteensä | U-20 arvokisat yhteensä | 6 | 3 | 1 | 4 | 0 |
| Aikuisten arvokisat yhteensä | Aikuisten arvokisat yhteensä | Aikuisten arvokisat yhteensä | 27 | 6 | 12 | 18 | 10 |
Martta Kuikka

Martta Kuikka (o.s. Pentunen, 1921 Suojärvi, Riuhtavaara – 22. syyskuuta 2005 Ilomantsi) oli runoilija ja itkuvirsien taitaja Ilomantsin Viinivaarasta. Kuikka oli viimeisiä aitoja suomalaisia itkuvirsien taitajia. Hän esiintyi lukuisissa häissä, hautajaisissa ja muissa tilaisuuksissa. Hän solmi avioliiton Arvo Kuikan kanssa vuonna 1943. Heille syntyi neljä lasta. Vuonna 1978 Martta jäi leskeksi. Hän julkaisi runokokoelmia ja hänen runojaan on äänitetty levyille. Kuikka sai myös kansainvälistä huomiota ja kävi esiintymässä muun muassa Ruotsissa ja Venäjällä. Kuikka on Inkerin Kulttuuriseuran kunniajäsen.
Runokirjoja

Keväällä sinut itken, nauran
Liekehtivät unelmat.  Ilomantsi:  Martta Kuikka, 2005.
Aiheesta muualla

Artikkeli Liekehtivät unelmat -teoksesta[vanhentunut linkki]
Marian Petrescu

Marian Petrescu vuonna 2018.
Marian Petrescu (s. 1970 Bukarest) on romanialainen jazzpianisti.
Petrescu aloitti pianonsoiton nelivuotiaana.[lähde? ] Vuonna 1985 hän konsertoi Pori Jazzissa ja julkaisi vuonna 1986 ensimmäisen levynsä Suomessa.
Petrescu tunnetaan muun muassa työstään jazzkitaristi Andreas Öbergin kanssa. Hän on kiertänyt soittamassa ympäri maailmaa kuten Australiassa ja Etelä-Amerikassa.
Petrescu on opiskellut pianonsoittoa Romaniassa, Ruotsissa ja Sibelius-Akatemiassa. Hän muutti Ruotsiin vuonna 1983, jolloin hänen isänsä toimi Göteborgin sinfoniaorkesterin konserttimestarina. Vuodesta 1988 Petrescu on asunut Jyväskylässä.
Marian Petrescu soittaa levyllä Resonance Big Band Plays Tribute to Oscar Peterson, jolla oleva kappale West Side Story Medley palkittiin parhaan instrumentaalisovituksen Grammy-palkinnolla 2009.
Menippos

Menippos (m.kreik. Μένιππος, lat. Menippus) voi viitata seuraaviin:
Mytologia

Menippos Megareuksen poika, hahmo kreikkalaisessa mytologiassa
Menippos, Troijan sotaan osallistunut hahmo kreikkalaisessa mytologiassa
Historia

Menippos Gadaralainen (200-luku eaa.), kyynikkofilosofi; tunnetuin samannimisistä
Menippos Pergamonlainen (1. vuosisata eaa.), maantieteilijä
Menippos Stratonikeialainen (toimi n. 79 eaa.), puhuja
Menippos (300-luku eaa.), Oreoksen tyranni
Menippos (200-luku eaa.), Filippos V:n sotapäällikkö
Menippos (toimi 193 eaa.), Antiokhos Suuren lähettiläs Roomassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Menippos”, voi hakea sivunnimihaulla, laajalla sivunnimihaulla tai tekstihaulla.
Marian Orzechowski

Marian Orzechowski
Marian Orzechowski (24. lokakuuta 1931 Radom – 29. kesäkuuta 2020) oli puolalainen poliitikko ja historioitsija. Hän oli Puolan kansantasavallan ulkoministeri marraskuusta 1985 kesäkuuhun 1988.
Orzechowski valmistui Leningradin valtionyliopistosta historiaa opiskeltuaan vuonna 1955. Hän sai tohtorinarvon vuonna 1961, suoritti habilitaation vuonna 1964 ja pääsi professorin asemaan vuonna 1977. Vuodesta 1955 Orzechowski työskenteli tutkijana ja luennoitsijana Wrocławin yliopistossa, vuosina 1972–1975 sen rehtorina. Hän teki monia julkaisuja modernin Puolan ja poliittisen ajattelun historiasta. Hän sai kunniatohtorin arvon Leningradin valtionyliopistosta.
Orzechowski oli Puolan yhdistyneen työväenpuolueen parlamenttiryhmän johdossa osallistuessaan Puolan pyöreän pöydän neuvotteluihin vuonna 1989.
Marian Rojek

Wappen von Marian Rojek
Marian Rojek (s. 9. huhtikuuta 1955 Rzeszów) on puolalainen roomalaiskatolinen piispa. Hänet vihki papiksi Ignacy Tokarczuk 7. kesäkuuta 1981. Hänet nimitettiin Przemyślin arkkihiippakunnan vihkipiispaksi sekä Tisedin titulaaripiispaksi 21. joulukuuta 2005. Piispaksi vihkiminen seurasi 2. helmikuuta 2006. Pääkonsekraattorina toimi Józef Michalik, jota avustivat Kazimierz Górny ja Jan Ozga.
Matfors

| Matfors |
| --- | --- |
 Matfors
 Koordinaatit: 62°20.8′N, 17°01.2′E 
Valtio:   Ruotsi
Lääni:  Västernorrlandin lääni
Maakunta:  Medelpad
Kunta:  Sundsvallin kunta
Pinta-ala:  
 – Maa:  3,25 km²
Väkiluku:  3 201
 – Väestötiheys:  984,9 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Matfors on taajama ja entinen kunta Pohjois-Ruotsissa. Se kuuluu nykyään Sundsvallin kuntaan Västernorrlandin läänissä ja Medelpadin historiallisessa maakunnassa. Matforsin taajama sijaitsee 15 km länteen Sundsvallin kaupungista E14-tien varrella. Taajaman asukasluku oli 3 201 vuoden 2010 lopussa.
Matforsin kunta muodostettiin vuonna 1963 yhdistämällä entiset Attmarin ja Tunan maalaiskunnat. Uusi kunta otti nimensä Matforsin taajamasta. Uuden kunnan vaakuna oli yhdistelmä Attmarin ja Tunan vaakunoista. Sundsvallin kuntaan Matfors liitettiin vuonna 1974.
Attmarin vaakuna
Tunan vaakuna
Matforsin vaakuna
Väestönkehitys

| Matforsin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 2 391 | 2 391 |
| 1965 | 1965 |    | 2 468 | 2 468 |
| 1970 | 1970 |    | 3 076 | 3 076 |
| 1975 | 1975 |    | 3 181 | 3 181 |
| 1980 | 1980 |    | 3 573 | 3 573 |
| 1990 | 1990 |    | 3 638 | 3 638 |
| 1995 | 1995 |    | 3 310 | 3 310 |
| 2000 | 2000 |    | 3 270 | 3 270 |
| 2005 | 2005 |    | 3 239 | 3 239 |
| 2010 | 2010 |    | 3 201 | 3 201 |
Lähde: Statistiska centralbyrån (SCB). Vuonna 1995 osa Matforsista erotettiin uuteen Vattjomin taajamaan.
Marian Pisaru

| Marian Pisaru> Henkilötiedot |
| --- | --- |
Syntynyt: 4. tammikuuta 1954 (ikä 70)
Kansalaisuus:   Romania
Jääkiekkoilija
Pelipaikka:  hyökkääjä
Pituus:  169 cm
Paino:  68 kg
Pelaajaura
Pääsarjaura:  1975–1985
Seurat:  Dinamo București
Marian Pisaru (s. 4. tammikuuta 1954) on romanialainen jääkiekkoilija, joka pelasi hyökkääjänä. Hän pelasi Romanian jääkiekkomaajoukkueessa Innsbruckin talviolympialaisten 1976 jääkiekkoturnauksessa viisi ottelua tehopistein 4+2=6 keräten kuusi rangaistusminuuttia sekä Lake Placidin talviolympialaisten 1980 jääkiekkoturnauksessa viisi ottelua ilman tehopisteitä. Pisaru edusti Romaniaa myös maailmanmestaruuskilpailuissa 1977, joissa hän pelasi kymmenen ottelua ja teki niissä yhden maalin sekä keräsi kuusi rangaistusminuuttia. Seuratasolla Pisaru edusti Romanian pääsarjan Dinamo Bucureștia yhdeksän kauden ajan.
Mateusz Przybylko

| Mateusz Przybylko |
| --- | --- |
 Mateusz Przybylko Saksan-mestaruuskilpailuissa vuonna 2015.
Henkilötiedot
Syntynyt: 9. maaliskuuta 1992 (ikä 32) Bielefeld, Saksa
Yleisurheilija
Pituus:  195 cm
Paino:  78 kg
Laji:  korkeushyppy
Seura:  TSV Bayer 04 Leverkusen
Valmentaja:  Hans-Jörg Thomaskamp
Ennätykset:  235 cm (Bottrop 2017)
Uran alku:  2009
 Tietolaatikko päivitetty 14, huhtikuuta 2018 
Aiheesta muualla
Kotisivu
Timanttiliiga
| Mitalit> Maa:   Saksa.Miesten yleisurheilu.Sisäratojen MM-kilpailut  | Mitalit> Maa:   Saksa.Miesten yleisurheilu.Sisäratojen MM-kilpailut  | Mitalit> Maa:   Saksa.Miesten yleisurheilu.Sisäratojen MM-kilpailut  | Maa:   Saksa> Miesten yleisurheilu. |
| --- | --- | --- | --- |
|  Pronssia | Birmingham 2018 | korkeushyppy |  |
| EM-kilpailut  | EM-kilpailut  | EM-kilpailut  |  |
|  Kultaa | Berliini 2018 | korkeushyppy |  |
Mateusz Przybylko (s. 9. maaliskuuta 1992 Bielefeld) on saksalainen korkeushyppääjä. 195 senttimetriä pitkä Przybylko edustaa TSV Bayer 04 Leverkusenia. Hänen valmentajanaan toimii Hans-Jörg Thomaskamp.
Przybylko oli mukana kaksissa nuorten sarjojen maailman- ja Euroopan-mestaruuskilpailuissa. Parhaimmillaan hän sijoittui viidenneksi alle 23-vuotiaiden EM-kilpailuissa 2013. Sisäratojen EM-kilpailuissa 2015 hän karsiutui loppukilpailusta. Kesäkuussa 2015 Przybylko sijoittui kolmanneksi Euroopan joukkuemestaruuskilpailuiden Superliigassa Tšeboksaryssa tuloksella 225. Hän karsiutui loppukilpailusta Pekingin MM-kilpailuissa 2015 ja Rio de Janeiron olympialaisissa 2016.
Przybylko sijoittui vuonna 2017 seitsemänneksi Belgradin sisäratojen EM-kilpailuissa ja viidenneksi Lontoon MM-kilpailuissa. Hän saavutti pronssia Birminghamin MM-hallikilpailuissa 2018 tuloksella 229. Hän voitti Euroopan-mestaruuden Berliinissä 2018 ennätystään sivunneella tuloksella 235. Glasgow'n EM-hallikilpailuissa 2019 hän oli kahdeksas. Hän karsiutui loppukilpailusta Dohan MM-kilpailuissa 2019. Toruńin sisäratojen EM-kilpailuissa 2021 hän oli seitsemäs. Samana vuonna käydyissä Tokion olympialaisissa hän karsiutui loppukilpailusta. Eugenen MM-kilpailuissa 2022 hän sijoittui 12:nneksi ja saman vuoden Münchenin EM-kilpailuissa kuudenneksi.
Przybylkon pikkuveli Kacper Przybyłko on Puolaa junioritasolla edustanut ammattilaisjalkapalloilija. Przybylkon vanhemmat ovat molemmat puolalaisia.
Ennätykset

Ulkoradoilla
235 cm (Bottrop 2017)
Sisäradoilla
230 cm (Dortmund 2018)
Marian Sarr

| Henkilötiedot |
| --- | --- | --- | --- |
Syntymäaika: 30. tammikuuta 1995 (ikä 29)
Syntymäpaikka: Essen, Saksa
Pelipaikka: keskuspuolustaja
Pituus: 187 cm
Paino: 78 kg
Seura
Seura: Borussia Dortmund
Pelinumero: 24
Junioriseurat
: Eintracht Leithe
–2002: SV Leithe
2002–2005: Schwarz-Weiß Essen
2005–2008: Schalke 04
2008–2012: Bayer Leverkusen
2013: Borussia Dortmund
Seurat
| Vuodet | Seura | O | (M) |
| 2012 | → Bayer Leverkusen II | 10 | (0) |
| 2013– | → Borussia Dortmund II | 30 | (1) |
| 2013– | Borussia Dortmund | 2 | (0) |
| Yhteensä | Yhteensä | 42 | (1) |
 Seurajoukkueuran tilastot kattavat vain kansalliset sarjat, päivitetty 12. helmikuuta 2015.
Marian Sarr (s. 30. tammikuuta 1995 Essen) on saksalainen jalkapalloilija, pelipaikaltaan keskuspuolustaja. Hän edustaa kaudella 2014–2015 Bundesliigan Borussia Dortmundia. Sarr on 187 senttimetriä pitkä ja painaa 78 kilogrammaa.
Sarr pelasi ensimmäiset miesten sarjaottelunsa Bayer Leverkusenin kakkosjoukkueessa Regionalligassa kaudella 2012–2013. Tuon kauden talvitauolla Sarr siirtyi Borussia Dortmundiin, jossa hän teki ensiesiintymisensä Bundesliigassa 14. joulukuuta 2013 joukkueen pelatessa 2–2-tasapelin TSG 1899 Hoffenheimin vieraana.
Meniñ Qazaqstanım

| Menıñ Qazaqstanym Менің Қазақстаным |
| --- | --- |
 Kansallislaulun nuotit
Valtio:   Kazakstan
Säveltäjä:  Šamši Kaldajakov
Sanoittaja:  Žumeken Nažimedenov
Suomenkielinen nimi:  Minun Kazakstanini
   Kansallislaulu Yhdysvaltain laivaston soittokunnan soittamana 
Meniñ Qazaqstanım (Менің Қазақстаным) on Kazakstanin kansallislaulu. Laulu otettiin käyttöön 6. tammikuuta 2006. Laulu perustuu Kazahstanin autonomisen sosialistisen neuvostotasavallan hymniin, joka on valmistunut 1956. Laulun on säveltänyt Šamši Kaldajakov ja sanoittanut Žumeken Nažimedenov. Kazakstanilaisten tietojen mukaan laulun tekstin on muokannut nykyaikaan sopivaksi Nursultan Nazarbajev, Kazakstanin entinen presidentti.
Laulun sanat

| Kazakiksi kyrillisin aakkosin | Kazakiksi latinalaisin aakkosin |
| --- | --- |
 Алтын күн аспаны, Алтын дән даласы, Ерліктің дастаны, Еліме қарашы! Ежелден ер деген, Даңкымыз шықты ғой. Намысын бермеген, Қазағым мықты ғой!:  Altın kün aspanı, Altın dän dalası, Erliktiñ dastanı - Elime qaraşı! Ejelden er degen, Dañqımız şıqtı ğoy, Namısın bermegen, Qazağım mıqtı ğoy!
Kerto:   Менің елім, менің елім, Гүлің болып егілемін, Жырың болып төгілемін, елім! Туған жерім менің – Қазақстаным!: Kerto:  Meniñ elim, meniñ elim, Güliñ bolıp egilemin, Jırıñ bolıp tögilemin, elim! Tuwğan jerim meniñ — Qazaqstanım!
 Ұрпаққа жол ашқан, Кең байтақ жерім бар. Бірлігі жарасқан, Тәуелсіз елім бар. Қарсы алған уақытты, Мәңгілік досындай. Біздің ел бақытты, Біздің ел осындай!:  Urpaqqa jol aşqan, Keñ baytaq jerim bar. Birligi jarasqan, Täwelsiz elim bar. Qarsı alğan waqıttı, Mäñgilik dosınday. Bizdiñ el baqıttı, Bizdiñ el osınday!
Kerto:   Менің елім, менің елім, Гүлің болып егілемін, Жырың болып төгілемін, елім! Туған жерім менің – Қазақстаным!: Kerto:  Meniñ elim, meniñ elim, Güliñ bolıp egilemin, Jırıñ bolıp tögilemin, elim! Tuwğan jerim meniñ — Qazaqstanım!
Vuoden 2012 tapaus

Maria Dmitrienkon voitettua kultaa Kuwaitissa ammunnassa vuonna 2012, Kuwaitin viranomaiset soittivat vahingossa Borat-elokuvassa esiintyneen pilaversion Kazakstanin kansallislaulusta. Selityksen mukaan laulu oli ladattu YouTubesta.
Marian Suski

| Mitalit | Mitalit | Mitalit |  |
| --- | --- | --- | --- |
|  Marian Suski vuonna 1932. |  Marian Suski vuonna 1932. |  Marian Suski vuonna 1932. |  |
Maa:   Puola
Miesten miekkailu
|  Olympialaiset  |  Olympialaiset  |  Olympialaiset  |  |
|  Pronssia | Los Angeles 1932 | säilä, joukkuekilpailu |  |
Marian Franciszek Suski (2. marraskuuta 1905 Kielce – 25. joulukuuta 1993 Wrocław) oli puolalainen miekkailija. Hän sai miesten säilän joukkuekilpailussa pronssia vuoden 1932 kesäolympialaisissa Los Angelesissa ja kilpaili siinä uudelleen vuoden 1936 kesäolympialaisissa Berliinissä jääden joukkueineen neljännelle sijalle.
Suski oli Leszek Suskin setä tai eno.
Martta Kinnunen

Martta Kinnunen 1930-luvun alussa.
Martta Kinnunen-Piippo (25. heinäkuuta 1908 Leppävirta – 6. joulukuuta 1986) oli suomalainen näyttelijä, joka tunnettiin etenkin operettirooleistaan. Hän näytteli myös monissa suomalaisissa elokuvissa 1930-luvulta 1960-luvun alkuun.
Martta Kinnunen opiskeli musiikkia Viipurin ja Helsingin musiikkiopistoissa ja teki opintomatkoja ulkomaille. Hän näytteli muun muassa Helsingin Kansanteatterissa vuosina 1933-1965.
Kinnunen-Piippo palkittiin Pro Finlandia -mitalilla vuonna 1959.
Filmografia

Minä ja ministeri (1934)
VMV 6 (1936)
Kultamitalivaimo (1947)
Sinut minä tahdon (1949)
Köyhä laulaja (1950)
Vihaan sinua – rakas (1951)
Niskavuoren Heta (1952)
Lännen lokarin veli (1952)
Jälkeen syntiinlankeemuksen (1953)
Niskavuoren Aarne (1954)
Minä soitan sinulle illalla (1954)
Tähtisilmä (1955)
Kukonlaulusta kukonlauluun (1955)
Niskavuori taistelee (1957)
Kulkurin masurkka (1958)
Kahden ladun poikki (1958)
Taas tapaamme Suomisen perheen (1959)
Kohtalo tekee siirron (1959)
Tulipunainen kyyhkynen (1961)
Aiheesta muualla

Martta Kinnunen Internet Movie Databasessa. (englanniksi)
Marko Dmitrović

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Marko Dmitrović
Syntymäaika: 24. tammikuuta 1992 (ikä 32)
Syntymäpaikka: Subotica, Serbia
Pelipaikka: maalivahti
Pituus: 194 senttimetriä
Seura
Seura: Sevilla
Pelinumero: 1
Junioriseurat
2006–2010: Belgradin Punainen tähti
Seurat
| Vuodet | Seura | O | (M) |
| 2010–2013 | Belgradin Punainen tähti | 0 | (0) |
| 2013–2015 | Újpest | 12 | (0) |
| 2015–2016 | Charlton Athletic | 5 | (0) |
| 2015–2016 | → Alcorcón (laina) | 38 | (0) |
| 2016–2017 | Alcorcón | 41 | (0) |
| 2017–2021 | Eibar | 130 | (1) |
| 2021– | Sevilla | 22 | (0) |
Maajoukkue
| 2017–2022 | Serbia | 19 | (0) |
 Seurajoukkueuran tilastot kattavat vain kansalliset sarjat, päivitetty 22. elokuuta 2023.  Maajoukkueuran tilastot päivitetty 22. elokuuta 2023.
Marko Dmitrović (serb. Марко Дмитровић; s. 24. tammikuuta 1992 Subotica, Serbia) on serbialainen jalkapallomaalivahti. Hän edustaa Espanjan Primera Divisiónissa pelaavaa Sevillaa.
Seurajoukkueura

6. tammikuuta 2015 Dmitrović allekirjoitti 18 kuukauden sopimuksen englantilaisseura Charlton Athleticin kanssa. Hän pelasi ensimmäisen ottelunsa joukkueessa 24. tammikuuta 2015 vieraskentällä Wolverhampton Wanderersia vastaan.
27. heinäkuuta 2015 Dmitrović siirtyi yhden kauden kestävällä lainasopimuksella espanjalaisseura Alcorcóniin. 7. heinäkuuta 2016 noustuaan madridilaisjoukkueen ykkösmaalivahdiksi, Dmitrović teki seuran kanssa kolmivuotisen sopimuksen.
23. kesäkuuta 2017 Dmitrović teki nelivuotisen sopimuksen baskiseura Eibarin kanssa. Hän pelasi ensimmäisen ottelunsa Espanjan pääsarjassa Primera Divisiónissa 21. elokuuta 2017 vieraskentällä Málagaa vastaan. 21. tammikuuta 2021 hän onnistui maalinteossa rangaistuspotkulta ottelussa Atlético Madridia vastaan.
4. heinäkuuta 2021 Dmitrović siirtyi vapaana agenttina Sevillaan ja solmi seuran kanssa vuoteeen 2025 asti ulottuvan sopimuksen.
23. helmikuuta 2023 Eurooppa-liigan ottelussa PSV Eindhovenia vastaan hollantilaisjoukkueen kannattaja hyökkäsi Dmitrovićin kimppuun kesken ottelun. Kyseinen mieshenkilö oli jo aikaisemmin asetettu pääsykieltoon kaikille maan stadioneille vuoteen 2026 asti Hollannin jalkapalloliiton toimesta. Hän oli kuitenkin päässyt stadionille sisään ystävänsä pääsylipulla. Mieshenkilö sai teostaan kolmen kuukauden vankeusrangaistuksen ja lisäksi hänelle asetettiin 40 vuoden pääsykielto stadioneille sekä kahden vuoden pääsykielto stadionalueelle.
Maajoukkueura

Elokuussa 2016 Dmitrović nimettiin ensimmäistä kertaa Serbian maajoukkueen kokoonpanoon vuoden 2018 MM-karsintaotteluun Irlantia vastaan. Ensimmäisen ottelunsa maajoukkueessa hän pelasi 14. marraskuuta 2017, kun Serbia kohtasi ystävyysottelussa Etelä-Korean.
Aiheesta muualla

Marko Dmitrovićin tilastot BDFutbol-sivustolla (englanniksi)
Marko Dmitrovićin tilastot Soccerway-sivustolla (englanniksi)
Marko Björs

| Marko Björs |
| --- | --- |
 Marko Björs vuonna 1994.
Henkilötiedot
Syntynyt: 1. toukokuuta 1969 (ikä 55) Vaasa, Suomi
Ammatti:  malli, ratsastusvalmentaja
Siviilisääty:  naimaton
Marko Björs (s. 1. toukokuuta 1969 Vaasa) on suomalainen kouluratsastaja ja ratsastusvalmentaja. Hän toimii tällä hetkellä Suomen kouluratsastusmaajoukkueen valmentajana.
Björs on työskennellyt myös muun muassa mallina sekä ollut vihreiden ehdokkaana vuoden 2007 eduskuntavaaleissa. Vuodesta 2012 lähtien hän on toiminut yrittäjänä Helsingissä Ruskeasuon ratsutallilla.
Björs ilmoitti tammikuussa 2020 aloittaneensa liikunnan ja valmennuksen ammattitutkinnon suorittamisen. Keväällä 2022 hän juonsi tv-ohjelmaa Rakkauden seikkailu, jossa etsitään hänelle miespuolista kumppania.
Saavutukset

Kouluratsastuksen Suomen mestaruus 1997
Muut tuotokset

Marco Björs on suunnitellut Kultajouselle Laukka-nimisen koru- ja kellosarjan.
Aiheesta muualla

https://laukkacollection.fi/
Marko Björs lähti etsimään itselleen miestä julkisesti uuteen tv-ohjelmaan – kertoo nyt, miten pani alkuun vastaan, kunnes Aira Samulin sanoi suorat sanat
Matala Vehkajärvi

| Matala Vehkajärvi |
| --- | --- |
Valtiot:  Suomi
Maakunnat:  Etelä-Karjala
Kunnat:  Luumäki
Koordinaatit:  61°00′25″N, 27°35′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskuoja:  oja Kivijärveen 
Järvinumero:  14.192.1.013
Mittaustietoja
Pinnankorkeus:  75,8 m  
Pituus:  920 m  
Leveys:  510 m  
Rantaviiva:  2,449 km  
Pinta-ala:  32,662 ha  
Saaria:  ei saaria 
 fiMatala Vehkajärvi 
Matala Vehkajärvi  on Etelä-Karjalassa Luumäellä Vehkajärven kylän lähellä sijaitseva järvi.
Maantietoa

Järven pinta-ala on 33 hehtaaria, se on 900 metriä pitkä ja 500 metriä leveä. Järvellä ei ole kartan mukaan saaria.  Sen rantaviivan pituus on 2,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Kivijärven alueeseen (14.192) se kuuluu. Järven vedenpinnan korkeus on 75,8 metriä mpy.
Matías Lequi

Matías Emanuel Lequi (s. 13. toukokuuta 1981) on argentiinalainen jalkapalloilija. Hän on pituudeltaan 190-senttimetrinen ja pelipaikaltaan keskuspuolustaja. Hän pelasi kotimaansa lisäksi Espanjassa, Italiassa, Kreikassa ja Paraguayssa. Hän lopetti uransa vuonna 2016. Lequilla on myös Italian kansalaisuus.
Lequi aloitti ammattilaisuransa Rosario Centralissa kaudella 1999–2000. Kahden kauden jälkeen hän teki sopimuksen River Platen, argentiinalaisen suurseuran kanssa. River Platessa kului niin ikään kaksi kautta, ja kaudeksi 2003–2004 Lequi siirtyi Espanjaan. Seura oli Atlético Madrid, jossa hän pelasi yhden kauden ajan. Seuraavaksi hän siirtyi roomalaisseura Lazioon, jossa hän pelasi vain kuusi Serie A -ottelua. Vuonna 2005 Lequi palasi Espanjaan, tällä kertaa Celta Vigoon, jossa hän pelasi kolme kautta.
Kaudella 2008–2009 Lequi ei pelannut lainkaan. Kesästä 2009 vuoden 2010 loppuun hän pelasi kreikkalaisseura Iraklis Thessalonikissa ja alkuvuoden 2011 espanjalaisseura Las Palmasissa. Uransa loput vuodet hän pelasi Argentiinassa ja välillä puoli vuotta paraguaylaisseura Sportivo Luqueñossa.
Aiheesta muualla

Lequin tiedot L'Equipen sivuilla (Arkistoitu – Internet Archive) (ranskaksi)
Merenvahapiippu

Merenvahapiippu on merenvahasta valmistettu piippu.